Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 2 Pv 664/11/1104	Bratislava IV, 6.3.2014
EEČ : 2-11-48-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX IV zo dňa 9.12.2011, spisová značka 2 Pv 664/11/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Vo veci bolo vedené na OO PZ XXXXX OR PZ XXXXX IV pod ČVS: ORP-XXXXX trestné stíhanie pre prečin ublíženia na zdraví podľa § 156 ods. 1, ods. 2 písm. a) Tr. zák., ktorého sa dopustila na tom skutkovom základe, že dňa 06.08.2011 v čase okolo 11:00 hod na XXXXX v ubytovni  XXXXX, na treťom poschodí, v izbe č. XXXXX po predchádzajúcom verbálnom konflikte napadla svoju matku XXXXX, a tak, že ju schmatla pravou rukou za vlasy a mykala jej hlavou, následne na čo ju oboma rukami prudko strčila do pliec, v dôsledku čoho poškodená spadla tak, že zadnou časťou ľavého boku narazila do skrinky za jej chrbtom, pričom v dôsledku sotenia a následného pádu poškodenej XXXXX spôsobila kompletnú zlomeninu IX., X. a XI rebra vľavo bez poškodenia vnútorných orgánov, pomliaždenie hrudnej steny vľavo a pomliaždenie záhlavia s dobou liečenia v dĺžke  28 dní.

Uznesením prokurátora Okresnej prokuratúry XXXXX IV zo dňa 9.12.2011, spisová značka 2 Pv 664/11/1104, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátorky Okresnej prokuratúry Bratislava IV, č.k. 2 Pv 664/1104/11-13, zo dňa 09.12.2011 bolo podľa § 216 ods. 1 Trestného poriadku podmienečne zastavené trestné stíhanie obvinenej XXXXX, nar. XXXXX/6217 v Bratislave, trvale bytom XXXXX pre prečin ublíženia na zdraví podľa § 156 ods. 1, ods. 2 písm. a) Tr. zák., na skutkovom základe uvedenom v predmetnom uznesení.
Uvedeným rozhodnutím bola obvinenej určená skúšobná doba v trvaní 18 /osemnástich/ mesiacov. 
Uznesenie nadobudlo právoplatnosť dňa 28.12.2011, pričom uvedeným dňom začala obvinenej plynúť skúšobná doba v trvaní 18 /osemnástich/ mesiacov. Po jej uplynutí boli  obvinenú vyžiadané správy a posudky za účelom ďalšieho rozhodnutia vo veci, z ktorých vyplynuli nasledovné skutočnosti:
Z odpisu registra trestov vyplýva, že obvinená XXXXX počas skúšobnej doby nespáchala žiaden trestný čin.  
Z lustrácie v systéme AVÍZO vyplýva, že obvinená XXXXX nie je v súčasnosti trestne stíhaná.   
Z výpisu registra priestupkov vyplýva, že obvinená XXXXX nebola od 28.12.2011 riešená v priestupkovom konaní na odbore všeobecnej vnútornej správy Okresného úradu Bratislava.   
Zo správy ÚPSVaR v Bratislave Odboru služieb zamestnanosti vyplýva, že obvinená XXXXX nie je t.č. vedená v evidencii uchádzačov o zamestnanie. 
Zo správ OO PZ Dúbravka a OO PZ Nové Mesto – východ nevyplývajú skutočnosti, ktoré by odôvodňovali záver, že obvinená XXXXX nemá v mieste pobytu dobrú povesť.  
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil.  Inak rozhodne, a to prípadne aj počas skúšobnej doby, že sa v trestnom stíhaní pokračuje.
Z vyššie uvedených skutočností vyplýva, že obvinená XXXXX splnila všetky podmienky pre rozhodnutie o osvedčení sa, možno teda konštatovať, že obvinená viedla počas plynutia skúšobnej doby riadny život.
S poukazom na uvedené skutočnosti som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Petra Vodová
prokurátorka